Srednja zemlja
Srednja zemlja (engleski: Middle Earth) Tolkienov je imaginarni svijet u koji smješta radnju svojih najpoznatijih djela poput Gospodara prstenova, Hobbita, Silmariliona i sl. Početna ideja imena "Srednje zemlje" dolazi iz pjesme poznate pod nazivom “Crist of Cynewulf” gdje ga je oduševio dio: “Eala Earendel, engla beorthast, Ofer middangeard monnum sended” “pozdrav Earandele, najsjajniji od svih anđela, preko srednje zemlje poslan čovjeku” gdje riječ "middangeard" (međuzemlje) označava bojno polje sila dobra i zla, mjesto između raja i pakla, neba i podzemlja, dakle - Zemlju. J.R.R.Tolkien je u Međuzemlje smjestio svoje izmišljene jezike i rase te zbivanja koja je obradio u svojim mnogobrojnim djelima od kojih je veliki dio kasnije završio njegov sin Christopher Tolkien.